Lae bloedsuiker en moegheid na ete | Health24
Lae bloedsuiker en moegheid na ete
Na etes oorval 'n erge moegheid my. Glukose-toleransie-toets wys 'n vastende bloedglukose van 4. Twee uur na glukose-belading is dit af na 3.2. Ek is glad nie lief vir soetgoed nie, maar drink wel so 4-5 bekers koffie met 2 teelepels suiker in. Ek eet meestal 3 gereelde etes. Ek is 'n matriekseun en vind dit moeilik om te leer as ek so moeg is na etes. Wat kan ek doen om die situasie te verbeter?
Vra asb vir jou ouers om jou na 'n kliniese dieetkundige te neem. Besoek die Webwerf van die Assosiasie vir Dieetkunde in SA by: www.dietetics.co.za en kliek op "Private Practising" om 'n dieetkundige in jou gebied te vind. Dit is belangrik dat die dieetkundige vir jou die korrekte dieet uitwerk vir iemand wat aan lae bloedsuiker ly en ook nog aktief is soos julle matriekseuns gewoonlik is.